Стефан Георге
Ний бродим из познатата алея…

Превод от немски: Николай Лилиев, —

chitanka.info

Ний бродим из познатата алея,

измамен блясък буките огрява,

и виждаме преградата, пред нея

бадема вън повторно разцъфтява.

Там нашите очи смирено питат

за кът, де думи чужди се не чуват,

в мечтания ръцете де се сплитат

и светлините шепнат, и милуват.

Там с благодарност срещаме листата,

връз тях лъчи струят от върховете,

и гледаме, и слушаме, когато

трептят и падат зрели плодовете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.